stanford-oval/wikipedia huggingface dataset:
เคาน์เตสดียานแห่งนัสเซา

| ดียาน เคาน์เตสแห่งนัสเซา |
| --- | --- |
เกิด: ไดแอน มาเรีย เอมิลี เฮอร์เมนกิลด์ 13 กรกฎาคม พ.ศ. 2505 (62 ปี) ดึสเซิลดอร์ฟ ประเทศเยอรมนีตะวันตก
คู่สมรส: เจ้าชายฌ็องแห่งลักเซมเบิร์ก
บิดามารดา: เคลาส์-กัสตอน เด กูลลี เคาน์เตสยูจีนี ซัวร์ เกลซ์
เคาน์เตสดียานแห่งนัสเซา (อังกฤษ: Countess Diane of Nassau) เกิดเมื่อวันที่ 13 กรกฎาคม พ.ศ. 2505 เป็นบุตรีใน เคลาส์-กัสตอน เด กูลลี และ เคาน์เตสยูจีนี ซัวร์ เกลซ์ มารดาของเธอ สืบเชื้อสายมาจากตระกูลผู้ดีชั้นสูงแห่งอังกฤษ ต่อมาเธอได้สมรสกับ เจ้าชายฌ็องแห่งลักเซมเบิร์ก พระอนุชาใน แกรนด์ดยุกอ็องรีแห่งลักเซมเบิร์ก เมื่อวันที่ 18 มีนาคม 2552 ณ เมืองโรมอนต์ ประเทศเนเธอร์แลนด์ ซึ่งเธอได้รับบรรดาศักดิ์ที่  เคาน์เตสดียานแห่งนัสเซา และได้กลายเป็นพระมารดาเลี้ยงในพระบุตรทั้ง 4 ของพระสวามีที่ประสูติแด่พระชายาคนก่อน
เคอร์บี: แคนวาสเคิร์ส

| เคอร์บี: แคนวาสเคิร์ส |
| --- | --- |
ผู้พัฒนา: ฮาลแล็บบราโทรี
ผู้จัดจำหน่าย: นินเท็นโด
กำกับ: โมโตมิ คาตายามะ
อำนวยการผลิต: ฮิโรอากิ ซูงะ มาซาโยชิ ทานิมูระ เค็นซูเกะ ทานาเบะ
ออกแบบ: โทโมมิ มินามิ
โปรแกรมเมอร์: เทรูยูกิ กุนจิ
แต่งเพลง: จุง อิชิกาวะ ทาดาชิ อิเกงามิ
ชุด: เคอร์บี
เครื่องเล่น: นินเท็นโด DS, วียู
วางจำหน่าย: นินเท็นโด DS JP: 24 มีนาคม ค.ศ. 2005 NA: 13 มิถุนายน ค.ศ. 2005 AU: 6 ตุลาคม ค.ศ. 2005 EU: 25 พฤศจิกายน ค.ศ. 2005 วียู เวอร์ชวลคอนโซล PAL: 3 ธันวาคม ค.ศ. 2015 JP: 3 กุมภาพันธ์ ค.ศ. 2016 NA: 13 ตุลาคม ค.ศ. 2016
แนว: แพลตฟอร์ม
รูปแบบ: เดี่ยว
เคอร์บี: แคนวาสเคิร์ส (อังกฤษ: Kirby: Canvas Curse) รู้จักกันในทวีปยุโรปว่า เคอร์บี: พาเวอร์เพนต์บรัช (Kirby: Power Paintbrush) เป็นวิดีโอเกมแพลตฟอร์มที่พัฒนาโดยฮาลแล็บบราโทรีและเผยแพร่สำหรับนินเท็นโด DS โดยนินเท็นโดใน ค.ศ. 2005
การตอบรับ

เคอร์บี: แคนวาสเคิร์ส ได้รับเสียงวิจารณ์ "เป็นที่โปรดปราน" จากเว็บไซต์เมทาคริติก ในประเทศญี่ปุ่น แฟมิซือ ให้คะแนนไป 9 หนึ่งอัน, 8 สองอัน และ 9 หนึงอัน รวมเป็น 34 จาก 40 คะแนน
1UP.com เรียกเกมนี้เป็นเกมที่ "ยอดเยี่ยมจริง ๆ" และสรุปว่า แคนวาสเคิร์ส เป็น "เกมที่ยอดเยี่ยมเกมแรกของ DS" นิตยสารทางการของนินเท็นโด ยกให้เกมนี้อยู่ในอันดับที่ 96 จากเกมที่ดีที่สุดของแพลตฟอร์มนินเท็นโด อย่างไรก็ตาม บรรณาธิกรจาก Play ไม่ยอมรับ โดยกล่าวว่า "มันเป็นนวัตกรรมใหม่... แต่สำหรับผม นั่นคงไม่พอ"
เดอะนิวยอร์กไทมส์ ให้เสียงวิจารณ์ในมุมมองที่น่ายินดีและกล่าวว่า "สนุกมาก" เดอะซิดนีย์มอร์นิงเฮรัลด์ (The Sydney Morning Herald) ให้ไป 4 จาก 5 ดาว อย่างไรก็ตาม ดีทรอยต์ฟรีเพรส (Detroit Free Press) ให้ไป 3 จาก 4 ดาว กล่าวว่า "เป็นนวัตกรรมที่ดี เช่นบางด่านที่ดำทั้งฉากจนกระทั่งเคอร์บีชนโคมไฟ และอย่างที่เรารู้ ในสถานที่มืดเช่นนี้ เป็นเรื่องดีที่มีเพื่อนสักคน"
เคอร์บี: แคนวาสเคิร์ส เป็นเกมที่ขายดีเป็นอันดับสามในประเทศญี่ปุ่น โดยขายไป 75,365 อันในหนึ่งสัปดาห์ การขายรายปีของ แฟมิซือ ในภูมิภาคแสดงว่า ตัวเกมถูกขายในช่วงปลายค.ศ. 2005 ไป 276,418 อัน รายงานจาก NPD Group ตัวเกมถูกขายในอเมริกาเหนือในเดือนมิถุนายน ค.ศ. 205 ไปน้อยกว่า 80,000 อัน และเดือนต่อมา มันเป็นเกม DS ที่ขายดีที่สุดในภูมิภาคที่ 50,000 อัน
แหล่งข้อมูลอื่น

Official site เก็บถาวร 2017-08-20 ที่ เวย์แบ็กแมชชีน
เคอร์บี: แคนวาสเคิร์ส ที่ MobyGames
| ด ค กซีรีส์ เคอร์บี |
| --- | --- |
 นินเท็นโด  ฮาลแล็บบราโทรี 
ซีรีส์หลัก:  เคอร์บีส์ดรีมแลนด์  แอดเวนเจอร์  ดรีมแลนด์ 2  ซูเปอร์สตาร์  ดรีมแลนด์ 3  64: เดอะคริสตัลชาร์ดส  ดิอเมซิงมิรอร์  สควีกสควอด  รีเทิร์นทูดรีมแลนด์  ทริปเปิลดีลักซ์  แพลเน็ตโรโบบอต  สตาร์แอลลายส์ 
เกมเลื่อนข้าง:  แคนวาสเคิร์ส  เอปิกยาร์น เอ็กซ์ตราเอปิกยาร์น  แมสแอทแทค  เรนโบว์เคิร์ส 
ภาคแยก:  พินบอลแลนด์  ดรีมคอร์ส  แอวะแลนช์  บล็อกบอล  สตาร์สแต็กเกอร์  ทิลต์ 'เอ็น' ทัมเบิล  แอร์ไรด์  แบตเทิลรอยัล  ไฟเตอร์ส 2 
รีเมคและชุดสะสม:  ไนต์แมร์อินดรีมแลนด์  ซูเปอร์สตาร์อัลตรา  ดรีมคอลเลกชัน 
ตัวละคร:  เคอร์บี  คิงเดเดเด  เมตาไนต์ 
สื่อ:  เคอร์บี: ไรต์แบคแอตยา! ตอน 
เกี่ยวข้อง:  มากิโกะ โอโมโตะ  มาซาฮิโระ ซากูไร  ซาโตรุ อิวาตะ  ชิเงรุ มิยาโมโตะ  ชินยะ คุมาซากิ  ซูเปอร์สแมชบราเธอส์  ซูเปอร์มาริโอเมกเกอร์
เคานต์แห่งบลัว

ตราอาร์มเคานต์แห่งบลัวเดิม
ตราอาร์มเคานต์แห่งบลัวใหม่
เคานต์แห่งบลัว (อังกฤษ: Counts of Blois) เดิมมีศูนย์กลางที่บลัว ทางใต้ของกรุงปารีสในฝรั่งเศส เมืองสำคัญก็นอกไปจากบลัวเองแล้วก็ได้แก่ชาทร์ บลัวมีความสัมพันธ์กับช็องปาญ, ชาตียง (ประมุขมักจะมาพำนักที่บลัว) และต่อมากับพระมหากษัตริย์ฝรั่งเศส บลัวมีบทบาทสำคัญระหว่างสงครามร้อยปีเมื่อโจนออฟอาร์กใช้เป็นที่มั่น
อาณาบริเวณของบลัวเปลี่ยนแปลงไปตามกาลเวลา ทางด้านเหนือติดกับนอร์ม็องดี ดินแดนบลัวต่อมาก็ขายให้เป็นทรัพย์สินส่วนพระมหากษัตริย์ในปี ค.ศ. 1291
ดูเพิ่ม

ประวัติศาสตร์ฝรั่งเศส
เคานต์เลอปิกและลูกสาว (เดอกา)

| เคานต์เลอปิกและลูกสาว |
| --- | --- |

ศิลปิน: แอดการ์ เดอกา
ปี: ค.ศ. 1870
ประเภท: จิตรกรรมสีน้ำมันบนผ้าใบ
สถานที่: ถูกโจรกรรม
เคานต์เลอปิกและลูกสาว (อังกฤษ: Count Lepic and His Daughters) เป็นภาพเขียนสีน้ำมันที่เขียนโดยแอดการ์ เดอกาจิตรกรคนสำคัญชาวฝรั่งเศสของสมัยอิมเพรสชันนิสม์
เมื่อวันที่ 10 กุมภาพันธ์ ค.ศ. 2008 ภาพเขียนถูกขโมยไปจาก Foundation E.G. Bührle ในเมืองซูริกในสวิตเซอร์แลนด์
ดูเพิ่ม

แอดการ์ เดอกา
ศิลปะอิมเพรสชันนิสม์
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์

| เครื่องราชอิสริยาภรณ์ อันเป็นที่สรรเสริญยิ่ง ดิเรกคุณาภรณ์ |
| --- | --- |
 เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์  ชั้น ปฐมดิเรกคุณาภรณ์
มอบโดย      พระมหากษัตริย์ไทย
ประเภท: สายสะพายพร้อมดารา, ดวงตราพร้อมดารา, ดวงตรา, เหรียญ (7 ชั้น)
วันสถาปนา: พ.ศ. 2534
ประเทศ:  ราชอาณาจักรไทย
จำนวนสำรับ: ไม่จำกัดจำนวน
ผู้สมควรได้รับ: บุคคลทั่วไปซึ่งมีผลงานดีเด่น/เป็นบางอย่าง อันควรแก่การสรรเสริญและเป็นสาธารณประโยชน์ หรือผู้บริจาคเงิน/ทรัพย์สิน เพื่อการสาธารณประโยชน์
มอบเพื่อ: ความดีความชอบอันเป็นประโยชน์แก่ประเทศ ศาสนา และประชาชน
สถานะ: ยังพระราชทานอยู่
ผู้สถาปนา: พระบาทสมเด็จพระมหาภูมิพลอดุลยเดชมหาราช บรมนาถบพิตร
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  3 ธันวาคม พ.ศ. 2538
รายล่าสุด: 5 สิงหาคม พ.ศ. 2566
ลำดับเกียรติ
สูงกว่า: เครื่องราชอิสริยาภรณ์อันมีเกียรติยศยิ่งมงกุฎไทย
รองมา: เครื่องราชอิสริยาภรณ์วัลลภาภรณ์ เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
หมายเหตุ: รัฐบาลไทยเป็นผู้เสนอชื่อเพื่อขอรับพระราชทานจากพระมหากษัตริย์
เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ (อังกฤษ: The Most Admirable Order of the Direkgunabhorn) เป็นเครื่องราชอิสริยาภรณ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้สร้างขึ้นเมื่อวันที่ 22 กรกฎาคม พ.ศ. 2534 เพื่อพระราชทานแก่ผู้กระทำความดีความชอบอันเป็นประโยชน์แก่ประเทศ ศาสนา และประชาชน แบ่งออกเป็น 7 ชั้น พระราชทานแก่บุรุษและสตรีตามที่ทรงพระราชดำริเห็นสมควร หรือผ่านการเสนอชื่อผู้ที่สมควรได้รับจากรัฐบาลและหน่วยงานของรัฐเพื่อขอพระราชทานต่อไป
ประวัติ

แต่เดิมนั้นรัฐบาลจะขอพระราชทานเครื่องราชอิสริยาภรณ์สำหรับบุคคลซึ่งกระทำความดีความชอบอันเป็นประโยชน์แก่ประเทศ ศาสนา และประชาชน 2 ตระกูล ได้แก่ เครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย แต่เนื่องจากบุคคลซึ่งกระทำความดีความชอบอันเป็นประโยชน์แก่ประเทศ ศาสนา และประชาชนนั้นมากขึ้นเป็นลำดับ จึงทรงพระกรุณาโปรดเกล้าฯ ให้สร้างเครื่องราชอิสริยาภรณ์ตระกูลใหม่ขึ้น เมื่อวันที่ 22 กรกฎาคม พ.ศ. 2534 นามว่า "เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์" สำหรับพระราชทานเป็นบำเหน็จความดีความชอบแก่บุคคลที่ทำประโยชน์ดังกล่าวเป็นการเฉพาะ โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงเป็นองค์ประธานแห่งเครื่องราชอิสริยาภรณ์ และทรงไว้ซึ่งพระราชอำนาจที่จะพระราชทานและเรียกคืนเครื่องราชอิสริยาภรณ์นี้ได้
ต่อมาในปี พ.ศ. 2538 เครื่องราชอิสริยาภรณ์นี้อนุญาตให้หน่วยงานรัฐหรือรัฐบาลเสนอชื่อบุคคลที่สมควรเพื่อขอพระราชทานเครื่องราชอิสริยาภรณ์นี้ได้เช่นเดียวกันกับเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย
ประเภท ลำดับชั้น และ ลำดับเกียรติ

เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์นั้น สามารถแบ่งออกเป็น 7 ชั้น ได้แก่
| แพรแถบย่อ | ดุมเสื้อ | ชั้น | ชื่อ | อักษรย่อ | มูลค่าทรัพย์สิน  หรือ เงินบริจาค | ลำดับ เกียรติ |
| --- | --- | --- | --- | --- | --- | --- |
|  |  | ชั้นที่ 1 | ปฐมดิเรกคุณาภรณ์ | ป.ภ. | 30,000,000 | 12 |
|  |  | ชั้นที่ 2 | ทุติยดิเรกคุณาภรณ์ | ท.ภ. | 14,000,000 | 17 |
|  |  | ชั้นที่ 3 | ตติยดิเรกคุณาภรณ์ | ต.ภ. | 6,000,000 | 25 |
|  |  | ชั้นที่ 4 | จตุตถดิเรกคุณาภรณ์ | จ.ภ. | 1,500,000 | 30 |
|  |  | ชั้นที่ 5 | เบญจมดิเรกคุณาภรณ์ | บ.ภ. | 500,000 | 35 |
|  | ไม่มี | ชั้นที่ 6 | เหรียญทองดิเรกคุณาภรณ์ | ร.ท.ภ. | 200,000 | 54 |
|  | ไม่มี | ชั้นที่ 7 | เหรียญเงินดิเรกคุณาภรณ์ | ร.ง.ภ. | 100,000 | 57 |
ลักษณะ > ชั้นที่  1 ปฐมดิเรกคุณาภรณ์

ปฐมดิเรกคุณาภรณ์ มีอักษรย่อว่า ป.ภ. มีลำดับเกียรติอยู่ในลำดับที่ 12 จาก 36 ลำดับ ประกอบด้วยดวงตรา ดารา และสายสะพาย สำหรับสตรีนั้นดวงตรา ดารา และสายสะพาย จะมีลักษณะเหมือนที่พระราชทานแก่บุรุษทุกประการ แต่จะมีขนาดย่อมกว่า โดยมีลักษณะ ดังนี้
ดวงตรา มีขนาดเส้นผ่าศูนย์กลาง 5.5 เซนติเมตร
ด้านหน้า มีรูปครุฑพ่าห์สีทองอยู่ในวงกลม พื้นลงยาสีแดง ขอบเป็นสร่งเงิน รอบนอกมีกระจังเงินแปดทิศ และมีเปลวรัศมีทองแทรกตามระหว่าง เบื้องบนมีพระมหามงกุฎทองมีรัศมี ห้อยกับสายสะพาย
ด้านหลัง เป็นดุมสีทอง มีอักษรพระปรมาภิไธยย่อ "ภ.ป.ร." ลงยาสีขาว
ใช้สำหรับประดับห้อยกับสายสะพาย ขนาดกว้าง 10 เซนติเมตร สีเขียว ริมสีแดงชาด มีริ้วสีขาวและสีเหลืองขนาดเล็กควบคั่นทั้งสองข้าง สะพายบ่าขวาเฉียงลงทางซ้าย
ดารา มีขนาดเส้นผ่าศูนย์กลาง 8 เซนติเมตร มีลักษณะเหมือนดวงตรา แต่เบื้องบนมีพระมหามงกุฎและอุณาโลมสีทองขอบเป็นสร่งทอง รอบนอกมีกระจังเงินแปดทิศ มีรัศมีทองแทรกตามระหว่าง ด้านหลังเป็นดุมสีทองอย่างดวงตรา ใช้สำหรับประดับที่อกเสื้อเบื้องซ้าย
ลักษณะ > ชั้นที่ 2 ทุติยดิเรกคุณาภรณ์

ทุติยดิเรกคุณาภรณ์ มีอักษรย่อว่า ท.ภ. มีลำดับเกียรติอยู่ในลำดับที่ 17 จาก 36 ลำดับ ประกอบด้วยดวงตรา ดารา และแพรแถบ สำหรับสตรีนั้นดวงตราและดารา จะมีลักษณะเหมือนที่พระราชทานแก่บุรุษทุกประการ แต่จะมีขนาดย่อมกว่า โดยมีลักษณะ ดังนี้
ดวงตรา
ด้านหน้า  มีรูปครุฑพ่าห์สีทองอยู่ในวงกลม พื้นลงยาสีแดง ขอบเป็นสร่งเงิน รอบนอกมีกระจังเงินแปดทิศและมีเปลวรัศมีทองแทรกตามระหว่าง
ด้านหลัง เป็นดุมสีทอง มีอักษรพระปรมาภิไธยย่อ "ภ.ป.ร." ลงยาสีขาว เบื้องบนมีพระมหามงกุฎทอง มีรัศมี
สำหรับบุรุษ ดวงตราจะห้อยกับแพรแถบขนาดกว้าง 4 เซนติเมตร สีเขียว ริมสีแดงชาด มีริ้วสีขาวและสีเหลืองขนาดเล็กควบคั่นทั้งสองข้าง ใช้สำหรับสวมคอ
สำหรับสตรี ดวงตราจะห้อยกับแพรแถบผูกเป็นรูปแมลงปอ แล้วประดับไว้บนเสื้อที่หน้าบ่าซ้าย
ดารา มีลักษณะเหมือนอย่างดวงตรา แต่เบื้องบนมีพระมหามงกุฎและอุณาโลมสีทอง ขอบเป็นสร่งเงิน รอบนอกมีกระจังเงินแปดทิศ มีรัศมีทองแทรกตามระหว่าง ด้านหลังเป็นดุมสีทองอย่างดวงตรา ใช้สำหรับประดับที่อกเสื้อเบื้องซ้าย
ลักษณะ > ชั้นที่ 3 ตติยดิเรกคุณาภรณ์

ตติยดิเรกคุณาภรณ์  มีอักษรย่อว่า ต.ภ. มีลำดับเกียรติอยู่ในลำดับที่ 25 จาก 36 ลำดับ ประกอบด้วย ดวงตรา มีลักษณะอย่างทุติยดิเรกคุณาภรณ์
สำหรับบุรุษ ใช้ห้อยกับแพรแถบขนาดกว้าง 4 เซนติเมตร สำหรับสวมคอ
สำหรับสตรี ใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ลักษณะ > ชั้นที่ 4 จตุตถดิเรกคุณาภรณ์

จตุตถดิเรกคุณาภรณ์  มีอักษรย่อว่า จ.ภ. มีลำดับเกียรติอยู่ในลำดับที่ 30 จาก 36 ลำดับ ประกอบด้วย ดวงตรา มีลักษณะอย่างตติยดิเรกคุณาภรณ์ แต่ขนาดย่อมกว่า
สำหรับบุรุษ ใช้ห้อยกับแพรแถบขนาดกว้าง 3 เซนติเมตร มีดอกไม้จีบติดบนแพรแถบ ประดับที่อกเสื้อเบื้องซ้าย
สำหรับสตรี ใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ลักษณะ > ชั้นที่ 5 เบญจมดิเรกคุณาภรณ์

เบญจมดิเรกคุณาภรณ์  มีอักษรย่อว่า บ.ภ. มีลำดับเกียรติอยู่ในลำดับที่ 35 จาก 36 ลำดับ ประกอบด้วย ดวงตรา มีลักษณะอย่างจตุตถดิเรกคุณาภรณ์
สำหรับบุรุษ ใช้ห้อยกับแพรแถบขนาดกว้าง 3 เซนติเมตร แต่ไม่มีดอกไม้จีบติดบนแพรแถบ ประดับที่อกเสื้อเบื้องซ้าย
สำหรับสตรี ใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ลักษณะ > ชั้นที่ 6 เหรียญทองดิเรกคุณาภรณ์

เหรียญทองดิเรกคุณาภรณ์ มีอักษรย่อว่า ร.ท.ภ. เป็นเหรียญราชอิสริยาภรณ์ที่มีลำดับเกียรติอยู่ในลำดับที่ 6 ในหมู่เหรียญบำเหน็จในราชการ ประกอบด้วย
ดวงตรา เป็นเหรียญรูปกลมสีทอง ด้านหน้ามีรูปครุฑพ่าห์อยู่ตรงกลาง ล้อมรอบด้วยกระจังกลีบบัวแปดกลีบ เบื้องบนมีพระมหามงกุฎ มีรัศมีและอุณาโลม ด้านหลังมีอักษรพระปรมาภิไธยย่อ "ภ.ป.ร."
สำหรับบุรุษ ใช้ห้อยกับแพรแถบขนาดกว้าง 3 เซนติเมตร สีเขียว ริมสีแดงชาด มีริ้วสีขาวและสีเหลืองขนาดเล็กควบคั่นทั้งสองข้าง ประดับที่อกเสื้อเบื้องซ้าย
สำหรับสตรี ใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ลักษณะ > ชั้นที่ 7 เหรียญเงินดิเรกคุณาภรณ์

เหรียญเงินดิเรกคุณาภรณ์  มีอักษรย่อว่า ร.ง.ภ. เป็นเหรียญราชอิสริยาภรณ์ที่มีลำดับเกียรติอยู่ในลำดับที่ 9 ในหมู่เหรียญบำเหน็จในราชการ ประกอบด้วย ดวงตรา เป็นเหรียญรูปกลมสีเงิน มีลักษณะและวิธีการประดับอย่างเดียวกับเหรียญทองดิเรกคุณาภรณ์
แหล่งข้อมูลอื่น

เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ เก็บถาวร 2007-12-15 ที่ เวย์แบ็กแมชชีน จาก สำนักเลขาธิการคณะรัฐมนตรี
ราชกิจจานุเบกษา, ประกาศสำนักนายกรัฐมนตรี เรื่อง การปรับราคาชดใช้แทนเครื่องราชอิสริยาภรณ์ที่ไม่สามารถส่งคืนตามกฎหมาย ประจำปีงบประมาณ พ.ศ. ๒๕๕๑ – ๒๕๕๓, เล่ม ๑๒๕, ตอน พิเศษ ๔๙ ง, ๖ มีนาคม พ.ศ. ๒๕๕๑, หน้า ๘
จตุตถดิเรกคุณาภรณ์ ด้านหน้ามีรูปครุฑพ่าห์สีทองอยู่ในวงกลม พื้นลงยาสีแดง ขอบเป็นสร่งเงิน รอบนอกมีกระจังเงินแปดทิศ และมีเปลวรัศมีทองแทรกตามระหว่าง เบื้องบนมีพระมหามงกุฎทองมีรัศมี
จตุตถดิเรกคุณาภรณ์ และ เบญจมดิเรกคุณาภรณ์ ด้านหลัง เป็นดุมสีทอง มีอักษรพระปรมาภิไธยย่อ "ภ.ป.ร." ลงยาสีขาว
เคาน์เตสลูอานาแห่งออเรนจ์-นัสเซา

| เคาน์เตสลูอานา |
| --- | --- |
เอมมา ลูอานา นิเนตต์ โซฟี
เกิด: 26 มีนาคม พ.ศ. 2548 (19 ปี) ลอนดอน ประเทศอังกฤษ
มีชื่อเสียงจาก: พระราชนัดดาใน สมเด็จพระราชินีนาถเบียทริกซ์แห่งเนเธอร์แลนด์ พระราชภาติยะใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
บิดามารดา: เจ้าชายฟริโซแห่งออเรนจ์-นัสเซา เจ้าหญิงมาเบลแห่งออเรนจ์-นัสเซา
เคาน์เตสลูอานาแห่งออเรนจ์-นัสเซา (อังกฤษ: Countess Luana of Orange-Nassau) เกิดเมื่อวันที่ 26 มีนาคม 2548 ณ ลอนดอน เป็นพระธิดาคนใหญ่ใน เจ้าชายฟริโซแห่งออเรนจ์-นัสเซา และ เจ้าหญิงมาเบลแห่งออเรนจ์-นัสเซา เป็นพระราชนัดดาใน สมเด็จพระราชินีนาถเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ เป็นพระราชภาติยะใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงมีพระบิดาและพระมารดาทูลหัวคือ เจ้าชายคอนสตันตินแห่งเนเธอร์แลนด์ อะเมลี วิสเซอ สมิท บารอนเนสโซฟี คอนเดร็ก และ เอ็มมา เบอร์นาโด เธอมีน้องสาว 1 คน คือ เคาน์เตสซาเรียแห่งออเรนจ์-นัสเซา เธอกับน้องสาวไม่มีสิทธิในการสืบราชบัลลังก์ เนื่องจากพระบิดาและพระมารดาของเธอ เสกสมรสโดยไม่ได้รับการยินยอมจากรัฐสภา ทำให้พระบิดาของเธอก็หลุดพ้นจากการสืบราชบัลลัก์เหมือนกัน ปัจจุบัน เจ้าหญิงมาเบล และพระธิดาทั้ง 2 ประทับในพระราชวังหลวง และออกงานในฐานะพระราชวงศ์
เคอร์ทิสส์ เอสบี2ซี เฮลไดเวอร์

| เอสบี2ซี เฮลไดเวอร์ เอ-25 ไชรคส์ |
| --- | --- |

หน้าที่: เครื่องบินดำดิ่งทิ้งระเบิด
ประเทศผู้ผลิต:  สหรัฐ
ผู้ผลิต: เคอร์ทิสส์-ไรท์
สร้างโดย:   Fairchild (Canada) (SBF)  Canadian Car & Foundry (SBW) 
เที่ยวบินแรก: 18 ธันวาคม 2483
เริ่มใช้: ธันวาคม 2485
ปลดระวาง: 2502 (อิตาลี)
ผู้ใช้หลัก: กองทัพเรือสหรัฐ   เหล่านาวิกโยธินสหรัฐ  กองทัพอากาศทหารบกสหรัฐ  กองทัพเรือฝรั่งเศส 
การผลิต: 2486–2488
จำนวนที่ถูกผลิต: 7,140
พัฒนาเป็น: Curtiss XSB3C
เคอร์ทิสส์ เอสบี2ซี เฮลไดเวอร์ (อังกฤษ: Curtiss SB2C Helldiver) เป็นเครื่องบินดำดิ่งทิ้งระเบิดของสหรัฐในสงครามโลกครั้งที่สอง พัฒนาโดยเคอร์ทิสส์-ไรท์ ใช้โดยกองทัพเรือสหรัฐ บนเรือบรรทุกเครื่องบิน ซึ่งถูกนำมาใช้แทนที่ดักลาส เอสบีดี ดอนท์เลสส์
ประจำการ

กองทัพอากาศออสเตรเลีย
กองทัพเรือฝรั่งเศส
กองทัพอากาศกรีซ
กองทัพอากาศอิตาลี
กองทัพเรือโปรตุเกส (until 1952)
กองทัพอากาศโปรตุเกส (after 1952)
กองทัพอากาศไทย
กองทัพเรือไทย
ราชนาวี
กองทัพอากาศทหารบกสหรัฐ
เหล่านาวิกโยธินสหรัฐ
กองทัพเรือสหรัฐ
คุณลักษณะ (เอสบี2ซี-4 เฮลไดเวอร์)

ข้อมูลจาก United States Navy Aircraft since 1911
ลักษณะทั่วไป
ลูกเรือ: 2
ความยาว: 36 ft 8 in (11.18 m)
ระยะระหว่างปลายปีกสองข้าง: 49 ft 9 in (15.16 m)
ความสูง: 13 ft 2 in (4.01 m)
พื้นที่ปีก: 422 sq ft (39.2 m2)
Airfoil: root: NACA 23017; tip: NACA 23009
น้ำหนักเปล่า: 10,547 lb (4,784 kg)
น้ำหนักรวม: 16,616 lb (7,537 kg)
Powerplant: 1 × Wright R-2600-20 Twin Cyclone 14-cylinder air-cooled radial piston engine, 1,900 hp (1,400 kW)
ใบพัด: 4 ใบ constant-speed propeller
สมรรถนะ
ความเร็วสูงสุด: 295 mph (475 km/h, 256 kn) at 16,700 ft (5,100 m)
ความเร็วที่เครื่องบินบินได้: 158 mph (254 km/h, 137 kn)
Combat range: 1,165 mi (1,875 km, 1,012 nmi) with 1,000 lb (450 kg) bomb-load
ความสูงที่เครื่องบินบินได้: 29,100 ft (8,900 m)
Rate of climb: 1,800 ft/min (9.1 m/s)
Armament
Guns: **2 × 20 mm (0.787 in) AN/M2 cannon in the wings
2 × 0.30 in (7.6 mm) M1919 Browning machine guns in the rear cockpit
4 X 0.50 in (13 mm) M2 Browning machine guns, two each in gunpods mounted on underwing hardpoints (optional)
Rockets: 8 × 5 in (127 mm) high velocity aircraft rockets
Bombs: in internal bay: 2,000 lb (910 kg) of bombs or 1 × Mark 13-2 torpedo
on underwing hardpoints: 500 lb (230 kg) of bombs each
แหล่งข้อมูลอื่น

"I Ride 'The Beast'." by J. Runyan, Popular Science, February 1945
The Commemorative Air Force's flying SB2C Helldiver
WW2DB: SB2C Helldiver
ENS Bob Barnes: Helldivers of the Big E
"The Greek Civil War, 1944-1949"
Flight 1943 article
Interior and exterior spherical panoramas of Commemorative AF flying museum
| ด ค กการกำหนดแบบเครื่องบินโจมตีของกองทัพไทย |
| --- | --- |
บ.จ (โจมตี):  บ.จ.1  บ.จ.2  บ.จ.3  บ.จ.4  บ.จ.5  บ.จ.6  บ.จ.7 
แบบที่เกี่ยวข้อง:  บ.จฝ.13  บ.จฝ.22  บ.จล.2  บ.จท.2 
A preserved Greek SB2C-5.
Curtiss SB2C-5 Helldiver at the Royal Thai Air Force Museum.
Curtiss SB2C Helldiver 3-view drawing
เคาน์ตีช็องปาญ

สำหรับความหมายอื่น ดูที่ อาณาจักร
ตราอาร์มเดิมของอาณาจักร
อาณาจักรเคานต์แห่งช็องปาญ (อังกฤษ: County of Champagne) เป็นอดีตอาณาจักรที่ปกครองโดยเคานต์แห่งช็องปาญ ตั้งอยู่ในบริเวณแคว้นช็องปาญาร์แดนในประเทศฝรั่งเศสปัจจุบัน
อาณาจักรเคานต์แห่งช็องปาญก่อตั้งขึ้นในปี ค.ศ. 950 และสิ้นสุดลงในปี ค.ศ. 1316 ช็องปาญแยกตัวออกมาจากทรัว ในปลายคริสต์ศตวรรษที่ 11 โดยมีอูกเป็นผู้ดำรงตำแหน่งเป็นเคานต์แห่งช็องปาญคนแรก เมื่อหลุยส์ผู้ทรงเป็นเคานต์แห่งช็องปาญขึ้นครองราชย์ต่อจากพระราชบิดาพระเจ้าฟิลิปที่ 4 เป็นพระเจ้าหลุยส์ที่ 10 แห่งฝรั่งเศสในปี ค.ศ. 1314 อาณาจักรเคานต์แห่งช็องปาญก็ตกไปเป็นดินแดนของทรัพย์สินส่วนพระมหากษัตริย์ เคานต์แห่งช็องปาญแต่ในนามมีตำแหน่งเป็น “seneschal” แห่งฝรั่งเศสด้วย
ดูเพิ่ม

อาณาจักร
เคาน์เตสเลโอนอร์แห่งออเรนจ์-นัสเซา

เคาน์เตสอิโลอีสแห่งออเรนจ์-นัสเซา (อังกฤษ: Countess Leonore of Orange-Nassau) เป็นพระธิดาพระองค์เล็กใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะใน คิงวิลเลิม เธอมีพระมารดาทูลหัวคือ ควีนมักซิมา ผู้เป็นพระราชปิตุลานี(ป้าสะใภ้)
| ก่อนหน้า |  | เคาน์เตสเลโอนอร์แห่งออเรนจ์-นัสเซา |  | ถัดไป |
| --- | --- | --- | --- | --- |
| เคานต์เคลาส์-คาร์ซีมีร์แห่งออเรนจ์-นัสเซา |  |   ลำดับการสืบราชบัลลังก์เนเธอร์แลนด์  (ลำดับที่ 7)    |  | เจ้าหญิงมาร์เกรียตแห่งเนเธอร์แลนด์่ |
เคาน์เตสโมนีคา ซู ซ็อลมส์-เลาบัค

เคาน์เตสโมนีคา ซู ซ็อลมส์-เลาบัค (อังกฤษ: Countess Monika zu Solms-Laubach) ประสูติเมื่อวันที่ 8 สิงหาคม 2472 เป็นธิดาคนที่ 4 ใน จอร์จ เคานต์ที่ 9 แห่งซ็อลมส์-เลาบัค และ เจ้าหญิงโยฮันนาแห่งโซล์มส-โฮเฮนโซล์มส-ลิช เป็นพระชายาพระองค์ที่ 2 ใน แอนสท์ ออกัสตุส เจ้าชายแห่งฮันโนเฟอร์ โดยทรงเสกสมรสกันเมื่อวันที่ 16 กรกฎาคม 2524 ซึ่งการเสกสมรสของทั้ง 2 ต้องเป็นไปตามพระบรมราชวินิจฉัยใน เอลิซาเบธที่ 2 ซึ่งต่อมา ทรงมีพระบรมราชโองการโปรดกระหม่อม พระราชทานการเสกสมรสเมื่อวันที่ 10 มิถุนายน ในปีเดียวกัน รับพระราชทานพระอิสริยยศ เจ้าหญิงแห่งฮันโนเฟอร์ พระชายา ดัชเชสแห่งเบราน์ชไวค์-ลือเนอบวร์ค พระชายา พร้อมฐานันดร รอยัลไฮเนส
ก่อนที่พระองค์จะสิ้นพระชนม์ พระองค์ได้ประมูลเครื่องเพชร เจ้าหญิงไธราแห่งเดนมาร์ก (พ.ศ. 2396-2476) พระราชธิดาใน คริสเตียนที่ 9 และถูกจัดเก็บในพระตำหนักส่วนพระองค์ ในปี 2547 ต่อมา พระองค์สิ้นพระชนม์ลงเมื่อวันที่ 4 มิถุนายน 2558 สิริพระชันษา 85 ปี
เคิร์ก ดักลาส

| เคิร์ก ดักลาส |
| --- | --- |
เคิร์ก ดักลาส ในปี พ.ศ. 2512
สารนิเทศภูมิหลัง
เกิด: 9 ธันวาคม พ.ศ. 2459 อิชชู ดาเนี่ยลโลวิช อัมสเตอร์ดัม รัฐนิวยอร์ก สหรัฐ
เสียชีวิต: 5 กุมภาพันธ์ พ.ศ. 2563 (103 ปี) เบเวอร์ลีฮิลส์ รัฐแคลิฟอร์เนีย สหรัฐ
คู่สมรส: ไดอาน่า ดักลาส (2486-2494; หย่า) แอนน์ บายส์เดน
อาชีพ: นักแสดง, โปรดิวเซอร์, ผู้กำกับ
ปีที่แสดง: 2489 -
เคิร์ก ดักลาส (อังกฤษ: Kirk Douglas หรือชื่อเกิด Issur Danielovitch หรือ И́сер Даниело́вич) (9 ธันวาคม พ.ศ. 2459 – 5 กุมภาพันธ์ พ.ศ. 2563) เป็นนักแสดงชาวอเมริกัน โปรดิวเซอร์ภาพยนตร์ เป็นที่จดจำได้ตรงรอยแยกที่คาง เสียงแหบและห้าว เขาเป็นบิดาของนักแสดงฮอลลีวูด ไมเคิล ดักลาสด้วย เขายังถูกจัดอันดับโดยสถาบันภาพยนตร์อเมริกันที่อันดับ 17 ของหัวข้อ “นักแสดงตำนานชายชาวอเมริกันที่ยอดเยี่ยมที่สุดตลอดกาล“
เคานต์อิงกอล์ฟแห่งโรเซินบอร์ก

เคานต์อิงกอล์ฟแห่งโรเซินบอร์ก (อังกฤษ: His Excellency Count Ingolf of Rosenborg); หรือเดิม เจ้าชายอิงกอล์ฟแห่งเดนมาร์ก พระโอรสพระองค์กลางในเจ้าชายคนุด รัชทายาทแห่งเดนมาร์ก กับ เจ้าหญิงคาโรลีเนอ-มาทิลเดอแห่งเดนมาร์ก เป็นพระอนุชาในเจ้าหญิงเอลิซาเบธแห่งเดนมาร์ก เขาลาออกจากการเป็น เจ้าชายแห่งเดนมาร์ก และดำรงตำแหน่ง เคานต์แห่งโรเซินบอร์ก เขาเสกสมรสจำนวน 2 ครั้ง แต่ไม่มีโอรส-ธิดา
ปัจจุบัน พระองค์เป็นพระบุตรเพียงพระองค์เดียวในเจ้าชายคนุด รัชทายาทแห่งเดนมาร์ก ที่ยังทรงมีพระขนม์ชีพอยู่ ภายหลังการสิ้นพระชนม์ของเจ้าหญิงเอลิซาเบธแห่งเดนมาร์ก พระเชษฐภคินี และยังเป็นพระราชนัดดาชายเพียงพระองค์เดียวในพระเจ้าคริสเตียนที่ 10 แห่งเดนมาร์กที่ยังทรงพระชนม์อยู่
เครื่องราชอิสริยาภรณ์อันเป็นโบราณมงคลนพรัตนราชวราภรณ์

| เครื่องราชอิสริยาภรณ์ อันเป็นโบราณมงคล นพรัตนราชวราภรณ์ |
| --- | --- |
 เครื่องราชอิสริยาภรณ์อันเป็นโบราณมงคลนพรัตนราชวราภรณ์ (ฝ่ายหน้า)
มอบโดย      พระมหากษัตริย์ไทย
อักษรย่อ: น.ร.
ประเภท: สายสะพายและดารา (ชั้นเดียว)
วันสถาปนา: พ.ศ. 2404
ประเทศ:  ราชอาณาจักรไทย
ศาสนา: พุทธ
จำนวนสำรับ: 27 สำรับ
แพรแถบ: 
ผู้สมควรได้รับ: พระบรมวงศ์ผู้ใหญ่และข้าราชการชั้นผู้ใหญ่ซึ่งเป็นพุทธมามกะเท่านั้น
มอบเพื่อ: เป็นเครื่องหมายแสดงเกียรติยศอย่างสูง
สถานะ: ยังพระราชทานอยู่
ผู้สถาปนา: พระบาทสมเด็จพระจอมเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: พระบาทสมเด็จพระปิ่นเกล้าเจ้าอยู่หัว
รายล่าสุด: สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา 28 กรกฎาคม พ.ศ. 2562
ทั้งหมด: 74 ราย
ลำดับเกียรติ
สูงกว่า: เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์‎
รองมา: เครื่องราชอิสริยาภรณ์จุลจอมเกล้า ชั้นปฐมจุลจอมเกล้าวิเศษ
หมายเหตุ: สามารถถวายแต่พระพุทธรูปสำคัญ เพื่อเป็นพุทธบูชาได้
เครื่องราชอิสริยาภรณ์อันเป็นโบราณมงคลนพรัตนราชวราภรณ์  (อังกฤษ: The Ancient and Auspicious Order of the Nine Gems) มีอักษรย่อว่า น.ร. เป็นเครื่องราชอิสริยาภรณ์ที่มีความเป็นมาสืบแต่ครั้งกรุงศรีอยุธยา ต่อมา พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างดารานพรัตนขึ้นสำหรับใช้ประดับที่เสื้อ ซึ่งทรงเรียกว่า "เครื่องประดับสำหรับยศ" นอกจากนี้ ทรงพระกรุณาโปรดเกล้าฯ ให้สร้างแหวนนพรัตนสำหรับพระราชทานแก่พระราชวงศ์ฝ่ายหน้า และฝ่ายใน
ตลอดจนข้าราชการชั้นผู้ใหญ่ซึ่งเป็นพุทธมามกะ ต่อมา ในรัชสมัยพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างดวงตรามหานพรัตน สำหรับห้อยสายสะพายขึ้นเป็นครั้งแรกของเครื่องราชอิสริยาภรณ์ไทย
เครื่องราชอิสริยาภรณ์ตระกูลนี้ มีเฉพาะชั้นสายสะพายชั้นเดียว ทั้งนี้ ผู้รับพระราชทานต้องเป็นพุทธมามกะ และจะประดับเครื่องราชอิสริยาภรณ์นี้ในงานมงคล หรืองานที่มีหมายกำหนดการระบุไว้เท่านั้น
เครื่องราชอิสริยาภรณ์อันเป็นโบราณมงคลนพรัตนราชวราภรณ์ จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 3 รองจากเครื่องราชอิสริยาภรณ์อันเป็นมงคลยิ่งราชมิตราภรณ์และเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ และเป็นเครื่องราชอิสริยาภรณ์ชั้นสูงสุดที่สามัญชนจะได้รับพระราชทาน